<classify> KOCHA Mkuu wa timu ya Yanga, Mwinyi Zahera ameibuka na kusema kuwa Bodi ya Ligi inamuonea kwa kumfungia kuingoza timu yake katika mechi tatu, kwani yeye aliiomba mechi yao na Ruvu Shooting kusogezwa mbele ili kupata muda wa maandalizi baada ya mchezo wa kimataifa.Yanga ilicheza na Township Rollers nchini Botswana na kushinda 1-0 katika mchezo wa Ligi ya Mabingwa wa Afrika, na Zahera alitaka mchezo wao wa kwanza wa Ligi Kuu dhidi ya Ruvu Shooting kusongezwa mbele, ombi ambalo halikukubaliwa.Mbali na kufungiwa mechi tatu, pia kocha huyo amelimwa faini ya sh 500,00 kwa madai ya kutovaa mavazi nadhifu wakati walipocheza dhidi ya Ruvu Shooting na kuipa Yanga onyo kwa kushindwa kuhakikisha kocha wao anakuwa nadhifu.Alijitetea kuwa alivaa kaptula katika mchezo wao huo baada ya kubanwa na ratiba na kushindwa kurudi nyumbani kubadili nguo.Akizungumza jana jioni mara baada ya kutua kwenye Kiwanja cha Ndege cha Mwanza, Zahera alisema Bodi ya Ligi imemtafutia sababu tu, kwani kama kuomba mechi kusogezwa mbele, mbona kuna timu ilikuwa na viporo hadi 16 msimu uliopita, na iliomba mechi zake kusogezwa mbele, na ilikubaliwa.Akizungumza kuhusu mavazi, alisema mbona anavaa kama makocha wengine, wala haoni kama hilo ni tatizo.Wakati wenzangu wanatoka pre-match meeting saa sita na nusu mchana waliniletea taarifa kwamba sitakiwi kuvaa kaptula nikawajibu mimi nimetoka Botswana nikapitiliza kambini mmoja kwa mmoja na sikurudi kwangu hivyo nikakosa muda wa kubadilisha nguo, Zahera.Hatahivyo, alisema kukosekama katika benchi la timu yake mechi tatu, hakutaharibu kitu, kwani anaimani na msaidizi wake kuisaidia timu yake kufanya vizuri katika mechi hizo, ambazo yeye atakuwa hayupo.Alisema aliposafiri katika majukumu ya timu ya Taifa Congo, kocha msaidizi alisaidia timu yake kupata matokeo kwa kushinda mechi nne katika michezo mitano ya Ligi Kuu, ambapo Yanga ilipoteza mechi moja tu dhidi ya Lipuli msimu uliopita.Kocha huyo alisema timu yake ikiwa hapa, itacheza michezo ya kirafiki dhidi ya Pamba na Toto Africans, ambapo kambi hiyo itawasaidia sana.  <topic>: michezo 